เป็นร้านที่มีชาบูบุฟเฟ่ในราคาไม่แพงเลยค่ะถ้าดูจากเมนูคือมีให้หลากหลายมากๆ แต่เลือกทานอาหารแทนค่ะ ก็มีให้เลือกเยอะอยู่เหมือนกันนะคะ แต่ก็คล้ายๆกัน เลือกเป็นชุดซากุระค่ะ สามารถเลือกเมนูเส้นได้1อย่าง ขอเป็นโซบะเย็นละกัน เสริฟเร็วดีค่ะ แต่ไม่ค่อยร้อนเท่าไหร่ อาจเป็นเพราะว่ามีอาหารหลายอย่างต้องจัดเตรียมอันนี้ไม่ว่ากัน เริ่มที่สลัดค่ะ ธรรมดามากไม่ดี/ไม่แย่ น้ำสลัดแบบมายองเนสเจือจางมา เส้นโซบะไม่มีความหอมเลยค่ะ ใช้เป็นเส้นสำเร็จรูปมาลวก อาจเป็นเพราะลวกนานรึคุณภาพเส้นไม่ดี อันนี้ไม่แน่ใจค่ะ มาที่เทมปุระ ค่อนข้างอมน้ำมันเลย และแป้งก็ค่อนข้างหนา ต่อด้วยไข่ม้วนมาเย็นๆเลย ยำสาหร่ายก็ปกติทั่วไปค่ะ ให้มาเยอะพอสมควรเลย และจบที่ช้าวจิราชิซูชิ น่าจะดีที่สุดในชุดนี้แล้วค่ะ ข้าวไม่เปรี้ยว/หวานเกินไป เข้ากับไข่ฝอย ฝอยมาละเอียดมากๆ ซาซิมิแซลมอนก็จัดว่าดีค่ะ อ้อไข่ตุ๋นไม่ได้ทานนะคะยกให้เพื่อนไปค่ะ ชุดยี้รวมvatแล้วอยู่ประมาณ200กว่าบาท ถือว่าพอใช้ได้สมราคาค่ะ ไว้มาใหม่คราวหน้าขอลองชาบูบุฟเฟ่บ้างนะ